Nordkoreansk won

Won (eller wŏn) er valutaen i Nord-Korea. En won deles i 100 chon (eller chŏn). Nordkoreansk won blir utstedt av Nord-Koreas sentralbank.

Etymologi

Wŏn er et kognat fra kinesisk yuan og japansk yen. Alle de tre ordene betyr «rund form». En wŏn er delt i 100 chŏn (전; 錢; McCune-Reischauer: chŏn; revidert romanisering: jeon), som betyr «penger».

Historie

Wŏn ble nordkoreansk valuta 6. desember 1947 og erstattet den koreanske yen som fremdeles var i bruk. Den ble revaluert til en kurs av 100 til en i 1959 på grunn av inflasjon. Wŏn var også navnet på en tidligere koreansk myntenhet, se koreansk won.

Nordkoreansk wŏn er utelukkende ment for den nordkoreanske befolkningen. Handelsbanken (무역은행) utsteder egne sedler for besøkende, eller riktigere sertifikater for innløsning. Nord-Korea har produsert to ulike former for sertifikater for besøkende; en type for besøkende fra sosialistiske land som er farget rødt, eller stemplet rødt, samt en annen type for besøkende fra kapitalistiske land, som er faget blå eller grønn, eller stemplet tilsvarende.

I 2001 opphevet nordkoreanske myndigheter den kunstige vekslingskursen på 2,16 wŏn per dollar, og banker i landet tilbyr nå landets valuta til kurser nærmere svartebørsen.

Høy inflasjon fulgte den endrede verdifastsettingen i en slik grad at verdien nå ligger nær den til sørkoreansk won. Utenlandsk valuta, som amerikansk dollar og særlig Euro, er mer verd enn den lokale valutaen på svartebørsen enn den offisielle vekslingskursen.

Revalueringen i 2009
I november 2009 ble den nordkoreanske won revaluertHo, Jung Kwon (30. november 2009). North Korea Replaces Currency . Daily NK. for første gang på 50 år.The Wall Street Journal, 2. desember 2009 North Korea Reissues Won, a Blow to Unofficial EconomyThe Wall Street Journal, Thursday December 3, 2009 North Korea Begins Won Swap, Curfew Nordkoreanere ble gitt sju dager til å veksle maksimalt 100,000₩ (tilsvarende vel 250 NOK på svartebørsen) der sedler pålydende 1000 ₩ ble erstattet med nye pålydende 10 ₩. Protester førte til at beløpet en kunne veksle ble hevet til 150.000 ₩ i kontanter og 300.000 ₩ i bankinnskudd.Harden, Blaine (2. desember 2009). 'North Korea revalues currency, destroying personal savings'. The Washington Post. Revalueringen blir sett som et tiltak for å få kontroll med de private markedene som har blomstret opp i landet de siste årene, og en av konsekvensene er at manges sparepenger vil forsvinne. The Times har spekulert i at tiltaket skulle være et tiltak fra nordkoreanske myndigheters side for å kontrollere inflasjon og ødelegge formuer bygd opp ved hjelp av svartebørs. Endringene ble gjort kjent for utenlandske ambassader i landet, men ikke i landets egne statskontrollerte media.Parry, Richard Lloyd (December 2, 2009). North Koreans in shock as cash is 'banned' . The Times.Currency reform sparks anger in North Korea. Press TV. 2. desember 2009. Informasjon om revalueringen ble senere gitt på nordkoreansk radio.Hyun, Kim (2. desember 2009). N. Korea's official media silent about currency reform. Yonhap.

Gamle sedler ble gjort ugyldige fra og med 30. november 2009, mens nye sedler ikke var tilgjengelige før den 7. desember 2009.  Dermed var tilgjengelig og gyldig valuta utilgjengelig i en uke og det meste av butikker, restauranter og transport ble stengt.  De forretningene som ble holdt åpne var de som solgte varer til landets politiske elite og utlendinger som kunne kjøpe varer med utenlandsk valuta.  Frykt blant nordkoreanske tjenestemenn om sosial utro har ennå ikke slått til. Det kinesiske nyhetsbyrået Xinhua beskrev reaksjonen blant nordkoreanere flest som kollektiv panikk;North’s currency action shocking to its citizens. The JoongAng Daily 3. desember 2009. den koreanske armeen fikk høynet beredskap i ubektreftede meldinger forteller om uro i enkelte byer, som igjen førte til at pengemengden som kunne veksles ble økt.

Bilder av de nye sedlene ble offentliggjort 4. desember 2009 i avisa Chosun Shinbo som retter seg mot nordkoreanere i Japan. Valutaen falt 96 prosent mot den amerikanske dollaren de første dagene etter revalueringen.

Mynter
Andre won
Mynter som benyttes er

I sirkulasjon Verdi  Teknisk spesifikasjon  Beskrivelse  Produksjonsår Diameter    Motiv  ₩10  23 mm    Bank, Riksvåpenet, verdi, produksjonsår  N/A ₩50  25 mm  Bank, Riksvåpenet, verdi, produksjonsår  N/A ₩100  27 mm  Bank, Riksvåpenet, verdi, produksjonsår  N/A
Under den kalde krigen var det et spesielt system for å merke myntene for spesielle grupper. Mynter uten stjerner var bare for nordkoreanere, en stjerne betød mynter for besøkende fra sosialistiske land og mynter med to stjerner var for besøkende fra kapitalistiske land. I tillegg kom er antall minnemynter, som i hovedsak ble produsert med tanke på utenlandske samlere.

Tredje won
Mynter kommer i valørene 1, 5, 10 og 50 chon og 1. Landets riksvåpen finnes på forsiden, mens blomster, særlig Kimjongilia og Kimilsungia finnes på baksiden.

Mynter i sirkulasjon Verdi  Teknisk  Beskrivelse  Årstall  Diameter  Innhold  Forside  Bakside 1 chon  ? mm    Rikvåpen, verdi  Blomst, årstall  2008 5 chon  ? mm Blomst, årstall  2008 10 chon  ? mm Blomst, årstall  2002 50 chon  ? mm Blomst, årstall  2002  ₩1  ? mm Blomst, årstall  2002

Sedler

Første won
Det er to typer sedler for utenlandske besøkende (eller sertifikater).

Andre won
For serien produsert i 1978 ble sedlene overtrykket og utstyrt med egen nummerserie:

Varianter av 1978-serien Overtrykk  Fargekode  Brukere Ingen  1 rød, 1 svart  Vanlig bruk Grønn med koreansk tekst  2 svart  Sosialistiske besøkende Grønne med koreansk tekst  2 rød  Kapitalistiske besøkende Rød med nummer  2 rød  Erstattet originale ustemplede sedler Blå med nummer  2 svart  Ukjent

I 1988 utstedte Handelsbanken (무역은행) (i motsetning til Nordkoreas sentralbank) to spesielle serier av utenlandske sertifikater. De inkluderte 1 chŏn, 5 chŏn, 10 chŏn, 50 chŏn, ₩1, ₩5, ₩10 og ₩50. Serien for kapitalistiske besøkende var blå-grønn, mens serien for sosialistiske besøkende var rosa. Chŏnsedlene hadde et enkelt design med mønster og verdi, mens de sosialistiske wŏnsedlene hadde International Friendship Exhibition som motiv og de kapitalistiske wŏnsedlene hadde bilde av Chollimastatuen.

Sedler i sirkulasjon er:
1992-serien Verdi  Dimensjon  Farge  Beskrivelse  Utgivelse Framside  Bakside  Vannmerke ₩1 116 × 55 mm Grønn Ung kvinne med blomster Kumgangfjellet Chollimastatuen 1992 ₩5 126 × 60 mm Blå Studenter med en globus Folkets store studiehall 1992, 1998 ₩10 136 × 65 mm Brun-orange Fabrukkarbeider, Chollimastatuen Flomvern ₩50 146 × 70 mm Oransje Unge faglærte, Juchetårnet Landskap Juchetårnet 1992 ₩100 156 × 75 mm Rød og brun Kim Il-sung Fødestedet til Kim Il-sung, Mangyongdae Triumfbuen 1992 ₩200 140 × 72 mm Blå og brønn Blomster Verdi Chollimastatuen 2005 ₩500 156 × 75 mm Mørk grønn Kumsusan minnepalass Hengebru Triumfbuen 1998 ₩1000 Grønn-cyan Kim Il-sung Fødestedet til Kim Il-sung, Mangyongdae 2002  ₩5000Fiolet

Vanligvis har 100, 1 000 og 5 000 wŏnsedlene samme utforming, men med ulike farger. Nord-Korea har også tidligere produsert sertifikater med nøyaktig samme design, der eneste forskjell har vært verdien.

Tredje won
De første seddlene av den tredje nordkoreanske won ble utgitt i verdiene 5, 10, 50, 100, 200, 500, 1 000, 2 000 og 5 000 won. Kim Il-sung er vist på forsiden av den høyeste valøren, mens 100 won seddlelen viser Peoner, mens de øvrige sedlene viser personer og monumenter fra Nord-Korea.

 2009 serien Bilde  Verdi  Dimensjon  Farge  Description  Dato på sedlene Merknad Forside  Bakside  Forside  Bakside  Vannmerke    ₩5  Marineblå Vitenskapsmann og student Vannkraftdam To blomster Juche 91, 2002    ₩10  Olivengrønn Tre soldater Seiersmonumentet     ₩50  Purpur Ingeniør, bonde og intellektuell Monumentet for grunnleggelsen av Choson     ₩100  Grønn Pioner Verdi  Juche 97, 2008    ₩200  Burgunder Chollima statue     ₩500  Grå Triumfbuen     ₩1000  Rød Hus i Hoiryeong Samjisjøen  Baksiden viser Kim Jong-suk’s fødested   ₩2000  Blå Fjellhytte på Paektufjellet, Jong Il-peak Paektufjellet  Baksiden vider Kim Jong-il’s angivelige fødested   ₩5000  Brun Kim Il-sung Mangyongdae  

Se også
 Sørkoreansk won
 Koreansk valutas etymologi
 Koreansk valutas historie

Referanser

Eksterne lenker
 Om Nordkoreas sentralbank
 KPW-sedler
 Don's World Coin Gallery om Nord-Korea
 Aktuell kurs fra XE.com
 The Global History of Currencies - Korea



Kategori:Nord-Koreas økonomi
Kategori:Asiatisk valuta